सऊदी अरब के लोक अभियोजक ने बताया कि वाणिज्य दूतावास में खशोगी जिन लोगों से मिलने गए थे, उनसे उनकी लड़ाई हो गई थी जिसमें वह मारे गए। इस सिलसिले में 18 सऊदी नागरिकों को गिरफ्तार किया गया है। उन्होंने घटना का कोई ब्योरा नहीं दिया। एक सऊदी अधिकारी ने बताया कि सऊदी लोगों के एक समूह के साथ खशोगी की लड़ाई हुई थी। उन्हें खामोश करने के लिए लोगों ने उनका मुंह कसकर दबा दिया जिसमें उनकी मौत हो गई।